Alc., Mesék [törölt]
Hajnóczy Péter, iratgyűjtő kéziratokkal és gépiratokkal, HP00093
Péter Hajnóczy, documents, HP00093
K: El tudná mondani mi a célja a szeizmikus mérésnek, és hogyan végzik ezt?
Fehér iratgyűjtő kéziratokkal és gépiratokkal. A fedlap autográf: eredetileg kék tollal írt felirat (Mesék), ez világoskék filccel áthúzva és – ugyancsak világoskék filccel – az új cím: Alc.
A füzetben kétféle oldalszámozás van, az egyik autográf és hiányos, a másik (grafitceruzával) a Szegedi Hajnóczy Péter Hagyatékgondozó Műhely munkatársától származik.
Dátum nincs, a datálást a kéziratlapokhoz csatolt moziműsor (Filmprogram. Zamárdi fedett kertmozi, július) segíti, amely a filmcímek alapján 1973 júliusi. A program hátoldalán Jean Simmons portréja a Válás amerikai módra című filmből.
Az iratgyűjtőben kék tollal írt írólapokon autográf interjú(részlet) leirata és prózatöredék a geofizika tárgykörében, a szöveg műfaja szociográfia/publicisztika/ismeretterjesztő írás. További füzetlapokon kék és fekete filctollal, valamint kék tollal írt kéziratos jegyzetek. Említve: alkohol, Mariann, a déli part, kollázsok.
A kéziratos jegyzetek mellett Tollbamondás (Jack London Fehér Agyar című regényének részlete) és Kedves Édes [törölt] Mackó b[á]csi címmel két gépirat található, ezek kéziratai egy másik, cím nélküli, lefűzhető tasakba csoportosított kéziratcsomóban találhatók: Q351081